மலிவு சோற்றை பொதுவாக கலந்த சோறு என்றும் கூறுவதுண்டு. இது மலேசியா, சிங்கப்பூர், தாய்லாந்து போன்ற நாடுகளில் கிடைக்கிறது. குறிப்பிட்ட ஒரு பக்க உணவை மட்டும் சார்ந்திராத இந்த மலிவு சோறு பற்பல உணவு கடைகளில் கிடைக்கின்றது. வெவ்வேறு வியாபாரிகளுக்கு தக்கவாறு 10 முதல் 20 பக்க உணவுகள் வரை சோற்றுடன் உட்கொள்வதற்கு ஏதுவாக தயாரித்து வைக்கப்படுகின்றன. மலிவு சோறு பொதுவாக சீனர் உணவு என்றே கருதப்படுகிறது. பெயருக்கு ஏற்றவாறே இந்த சோறும் அதன் பக்க உணவுகளும் மிகவும் மலிவான விலையில் கிடைக்கின்றன.